सभी ग्रह राजा विक्रमादित्य के दरबार में हाजिर हो गये. अब विक्रमादित्य भी एक बार तो हैरान हुए कि क्या जवाब दे किसी को भी छोटा बड़ा बताने पर वह नाराज़ हो सकते हैं और उनकी नाराजगी का तात्पर्य होगा राजा व प्रजा की तकलीफें बढ़ना. उन्हें एक युक्ति सूझी और सोने चांदी से लेकर लोहे तक सभी देवताओं के लिये अलग अलग धातु के सिंहासन उन्होंने बनवाये और कहा कि जिसका जो भी आसन है धारण करें जिसका सिंहासन सबसे पहले है, सोने का है वह सबसे बड़ा जिसका सबसे पिछे है वह सबसे छोटा. अब लोहे का सिंहासन सबसे पीछे था जो कि शनिदेव के लिये था.